**Նախագիծ 10-15**

**ՈՐՈՇՈՒՄ N -Ա**

**11 փետրվարի 2025թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔՈՒՄ ՄԻՆՉԵՎ 18 ՏԱՐԵԿԱՆ ԱՆՁԱՆՑ ԿՈՂՄԻՑ ԱՆՀԱՏԱԿԱՆ ՇԱՐԺՈՒՆԱԿՈՒԹՅԱՆ ՏԵՂԱՇԱՐԺՄԱՆ) ՄԻՋՈՑՆԵՐՈՎ ԵՐԹԵՎԵԿՈՒԹՅԱՆ**

**ՀԱՄԱՐ ԹՈՒՅԼԱՏՐՎԱԾ ՎԱՅՐԵՐ ՍԱՀՄԱՆԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 42-րդ կետով, համաձայն «Ճանապարհային երթևեկության անվտանգության ապահովման մասին» Հայաստանի Հանրապետության օրենքի 24․4-րդ հոդվածի 3-րդ և 10-րդ մասերի և հաշվի առնելով համայնքի ղեկավարի առաջարկությունը, **Կապան համայնքի ավագանին որոշում է.**

1. Հայաստանի Հանրապետության Սյունիքի մարզի Կապան համայնքի տարածքում մինչև 18 տարեկան անձանց կողմից անհատական շարժունակության տեղաշարժման) միջոցներով երթևեկությունը թույլատրել համայնքի գյուղական բնակավայրերում՝ բացառությամբ ավտոմոբիլային ճանապարհների, իսկ Կապան քաղաքում՝ մայթով, հետիոտնային արահետով, զբոսայգիներում, պուրակներում և բակերի ոչ երթևեկելի հատվածներում։

2․ «Ճանապարհային երթևեկության անվտանգության ապահովման մասին» Հայաստանի Հանրապետության օրենքի 24․4-րդ հոդվածով նախատեսված կարգավորումներից բացի Սյունիքի մարզի Կապան համայնքի տարածքում անհատական շարժունակության տեղաշարժման) միջոցներով երթևեկությունը արգելել Կապան համայնքի վարչական տարածքի ավտոմոբիլային ճանապարհներում։

1. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

***ՏԵՂԵԿԱՆՔ- ՀԻՄՆԱՎՈՐՈՒՄ***

**ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԵՎ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության Սյունիքի մարզի Կապան համայնքում մինչև 18 տարեկան անձանց կողմից անհատական շարժունակության տեղաշարժման) միջոցներով երթևեկության համար թույլատրված վայրեր սահմանելու մասին» Հայաստանի Հանրապետության Սյունիքի մարզի Կապան համայնքի ավագանու որոշումն ընդունելու անհրաժեշտությունը բխում է «Ճանապարհային երթևեկության անվտանգության ապահովման մասին» օրենքում լրացումներ կատարելու մասին» 2024 թվականի հոկտեմբերի 2-ի ՀՕ-361-Ն օրենքից։

Որոշման ընդունմամբ համայնքի բյուջեում եկամուտների և ծախսերի ավելացում կամ նվազեցում չի նախատեսվում։